CELEX: 62013FN0115
Language: el
Date: 2013-11-29 00:00:00
Title: Υπόθεση F-115/13: Προσφυγή-αγωγή της 29ης Νοεμβρίου 2013 — ΖΖ κατά Ευρωπαϊκού Οργανισμού Περιβάλλοντος (EEA)

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/22
            
         Προσφυγή-αγωγή της 29ης Νοεμβρίου 2013 — ΖΖ κατά Ευρωπαϊκού Οργανισμού Περιβάλλοντος (EEA)
   (Υπόθεση F-115/13)
   2014/C 31/40
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωπος: A. Bertolini, δικηγόρος)
   
      Καθού-εναγόμενος: Ευρωπαϊκός Οργανισμός Περιβάλλοντος
   
      Αντικείμενο και περιγραφή της διαφοράς
   
   Αίτημα να ακυρωθεί η απόφαση περί μη ανανεώσεως της συμβάσεως της προσφεύγουσας-ενάγουσας και, κατά συνέπεια, να επανατοποθετηθεί στη θέση που κατείχε ή σε άλλη κατάλληλη θέση ή, επικουρικώς, να υποχρεωθεί ο καθού-εναγόμενος να την αποζημιώσει για την υλική ζημία που υπέστη και, σε κάθε περίπτωση, να ικανοποιήσει την ηθική της βλάβη.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 29 Μαΐου 2013 απόφαση του Ευρωπαϊκού Οργανισμού Περιβάλλοντος περί απορρίψεως της από 1 Μαΐου 2013 διοικητικής ενστάσεώς της
            
         
               —
            
            
               κατά συνέπεια:
               
                           —
                        
                        
                           να την επανατοποθετήσει στη θέση που κατείχε ή σε άλλη κατάλληλη θέση εντός του ΕΕΑ ανάλογη των προσόντων της, παρατείνοντας τη σύμβασή της σύμφωνα με τις ισχύουσες διατάξεις·
                        
                     
                           —
                        
                        
                           επικουρικώς, σε περίπτωση απορρίψεως του ανωτέρω αιτήματος επανατοποθετήσεως, να υποχρεώσει τον καθού-εναγόμενο να την αποζημιώσει για την υλική ζημία που υπέστη, προσωρινώς υπολογιζόμενη ex aequo et bono στο ύψος της αμοιβής που λάμβανε ως συμβασιούχος υπάλληλος στον ΕΕΑ, για διάστημα τουλάχιστον αντίστοιχο με τη διάρκεια της αρχικής της συμβάσεως (τρία έτη)·
                        
                     
         
               —
            
            
               σε κάθε περίπτωση, να υποχρεώσει τον καθού-εναγόμενο να της καταβάλει προς ικανοποίηση της ηθικής βλάβης ποσό προσωρινώς υπολογιζόμενο ex aequo et bono σε 5 000 ευρώ, πλέον τόκων υπερημερίας με το νόμιμο επιτόκιο από της ημερομηνίας δημοσιεύσεως της εκδοθησομένης αποφάσεως·
            
         
               —
            
            
               να καταδικάσει τον καθού-εναγόμενο στα δικαστικά έξοδα.